
Αριθ. 17258 (1) 

Τιμολόγιο αμοιβής φορτ/τών ξηρός του σωματείου κρεάτων Θεσσαλο¬ 
νίκης. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/1955 καί άρθρου 3 
Ν.Δ. 1254/1949. 

2. Τις διατάξεις του Ν. 1558/1985 «Κυβέρνηση καΙ,Κυβερνητικά 

Όργανα». .·> · 1 

3. Το αριθ. 28744/1250/4.9.1989 έγγραφο του Υπουργείου 
Εθνικής Οικονομίας. 

4. Το αριθ. 780/18.5.1989 πρακτικό συνεδρίασης της ΕΡΦΞ Θεσ¬ 
σαλονίκης που μας υπέβαλε ο πρόεδρός της με την αριθ. 112/6.6.89 
αναφορά του. 

5. Την αριθ. 95381/19.7.89 απόφαση του Υπουργού Εργασίας 
«Περί μεταβίβασης αρμοδιοτήτων του Υπουργού Εργασίας στο Γενικό 
Γραμματέα», αποφασίζουμε: 

1. Αποδεχόμαστε κατά ένα μέρος την αριθ. 780/18.5.1989 πρό¬ 
ταση της Επιτροπής Ρύθμισης Φορτ/σεων Ξηράς (ΕΡΦΞ) Θεσσαλονί¬ 
κης και εγκρίνουμε: 

α) Την αναπροσαρμογή του ισχύοντος τιμολογίου αμοιβής των φορ¬ 
τοεκφορτωτών ξηράς του σωματείου κρεάτων Θεσσαλονίκης για τη 
φόρτωση ή εκφόρτωση νωπών βοδινών κρεάτων σε δρχ. 170 και από 
1.4.1990 σε δρχ. 190,25 για κάθε τεμάχιο. 

β) Την προσαύξηση του ισχύοντος τιμολογίου των ιδίων φορτ/τών 
για τη φόρτωση ή εκφόρτωση βοδινών κρεάτων, νωπών και κατεψυγ- 
μένων, κατά ποσοστό 25% και από 1.4.1990 σε ποσοστό 50% στις πε¬ 
ριπτώσεις που κάθε τεμάχιο βοδινού κρέατος υπερβαίνει τα 60 κιλά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Σεπτεμβρίου 1989 

Με εντολή Υπουργού 
Ο Γενικός Γραμματέας 
Λ. ΣΕΜΠΟΣ 

- —♦ - 

Αριθ. Δΐγ/οικ.34306 (2) 

Τροποποίηση της Δ 1γ/39705/88/27.1.1989 (ΦΕΚ 67/31.1.1989 

τεύχος Β') απόφασης Υπουργ. Υγείας, Πρόνοιας και Κοινωνικών 

Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/1953. 

2. Τις διατάξεις του Ν. 1397/1983. 

3. Τις διατάξειξς του άρθρου 42 του Ν. 1759/1988. 

4. Την απόφασή μας Δ1γ/39705/88/27.1.1989 (ΦΕΚ 67/ 

31.1.89 τεύχος Β'), αποφασίζουμε: 

1. Τροποποιούμε την ανωτέρω (4) σχετική απόφασή μας και διορί¬ 
ζουμε στο Δευτεροβάθμιο Συμβούλιο Επιλογής Ιατρικού και Οδοντια¬ 
τρικού προσωπικού Νοσηλευτικών Ιδρυμάτων με έδρα τη Θεσσαλονίκη 
- Γραμματεία: Γεν. Περ. Νοσοκομείου Θεσσαλονίκης «ΙΠΠΟΚΡΑ- 
ΤΕΙΟ», τακτικό μέλος τον Γεώργιο Μπομπαρίδη υπάλληλο του Υπουρ¬ 
γείου Υγείας, Πρόνοιας και Κοινωνικών Ασφαλίσεων με βαθμό Α', κλά¬ 
δου ΠΕ με αναπληρωτή του τον Γεώργιο Γεωργακόπουλο υπάλληλο 
του Υπουργείου Υγείας, Πρόνοιας και Κοινωνικών Ασφαλίσεων σε αντι¬ 
κατάσταση αντίστοιχα των Ν. Λάιου και Στεφανίας Σαραντίδου. 

2. Κατά τα λοιπά ισχύει η ανωτέρω τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Σεπτεμβρίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
-♦- 

Αριθ. Φ101/1783 (3) 

Καθορισμός εισφορών και παροχών των γιατρών που διορίστηκαν στο 

ΕΣΥ και επέλεξαν με τις διατάξεις του άρθρου 38 του Ν. 1813/88 

ως φορέα αυνταξιοδότησής τους το ΤΕΑΠΟΚΑ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 (παρ. α και β) του άρθρου 38 του Ν. 
1813/88 (ΦΕΚ 243Α'). 

2. Τα άρθρα 23 παρ. 1 στοι. στ' και 24 παρ. 1 και παρ. 2 στοιχ. γ', 
26 παρ. 1 και 27 παρ. 1 στοιχ. δ' του Ν. 1558/85 (ΦΕΚ 137 Α'). 

3. Τις διατάξεις του άρθρου 30 του Ν. 1027/80 όπως αυτό αντικα- 
ταστάθηκε με το άρθρο 7 του Ν. 1275/82 και συμπληρώθηκε με το άρ¬ 
θρο 43 τού Ν. 1469/84 (111/Α). 

4. Την από 20.4.89 γνώμη του Δ.Σ. του ΤΕΑΠΟΚΑ, αποφασί¬ 
ζουμε: 

1. Ως αποδοχές για τον υπολογισμό των τακτικών μηνιαίων ασφαλι¬ 
στικών εισφορών και του παρεχόμενου βοηθήματος των γιατρών που 
διορίστηκαν στο ΕΣΥ και επέλεξαν, σύμφωνα με τα οριζόμενα στην πα¬ 
ράγραφο 1 του άρθρου 38 του Ν. 1813/88, ως φορέα ασφαλίσεώς τους 
το ΤΕΑΠΟΚΑ, στο οποίο είχαν υπαχθεί πριν από το διορισμό τους στο 
ΕΣΥ, νοούνται ο βασικός μισθός του 1ου μισθολογικού κλιμακίου του 
Ν. 1505/84 (ΦΕΚ 194 Α') προσαυξημένος με το επίδομα χρόνου υπη¬ 
ρεσίας 60% και τα ποσά της ΑΤΑ. 

2. Οι προβλεπόμενες ασφαλιστικές εισφορές (ασφαλισμένου - εργο¬ 
δότη) καταβάλλονται στο ΤΕΑΠΟΚΑ από τους ενδιαφερομένους από 
την ημερομηνία που επέλεξαν, με δήλωσή τους, την διατήρηση της 
ασφάλισής τους σ’ αυτό. 

3. Για το χρονικό διάστημα από την διακοπή της ασφάλισής τους στο 
ΤΕΑΠΟΚΑ μέχρι την επανυπαγωγή τους εφαρμόζονται οι διατάξειξς 
της διαδοχικής ασφάλισης. 

4. Ασφαλιστικές εισφορές που οφείλονται για το χρονικό διάστημα 
από την ημερομηνία επιλογής της ασφάλισης στο ΤΕΑΠΟΚΑ μέχρι την 
ημερομηνία δημοσίευσης της απόφασης αυτής καταβάλλονται εφάπαξ 
εφόσον είναι κάτω των 100.000 δρχ. και εντός δύο (2) μηνών από τη 
δημοσίευση αυτής, άλλως σε 3 ισόποσες μηνιαίες δόσεις με έναρξη κα¬ 
ταβολής την πρώτη του μεθεπόμενου μήνα από τη δημοσίευση της από¬ 
φασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
-*- 

Αριθ. ΙΒ/8498 (4) 

Προμήθεια βιβλίων από τους εκπαιδευτικούς Πρωτοβάθμιας και Δευ¬ 
τεροβάθμιας εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της αριθ. 62712/2479/5.7.88 κοινής απόφασης 
των Υπουργών Εθνικής Παιδείας και Θρησκευμάτων και Οικονομικών 


(ΦΕΚ 504/19.7.88 τ.Β') που κυρώθηκε με το άρθρο 7 του Ν. 1810/ 

88 . 

2. Τη διάταξη του άρθρου 35 του Ν. 1824/88 «Ρύθμιση θεμάτων 
εκπαιδευτικών αι άλλες διατάξεις». 

3. Τις διατάξεις του Β.Δ/τος 761/69 (ΦΕΚ 241/699 τ.Α') περί 
υποχρεώσεων και ευθυνών των υπολόγων εξ ενταλμάτων προπληρω¬ 
μής κ.λπ.». 

4. Την αριθ. ΙΒ/12395/30.12.88 απόφαση του Υπουργού Παι¬ 
δείας (ΦΕΚ 10/9.1.89 τ.Β') «Προμήθεια βιβλίων από τους εκπαιδευ¬ 
τικούς Δ/θμιας Εκπ/σης». 

5. Την αριθ. ΙΒ/473/17.1.89 (ΦΕΚ 70/1.2.89 τ.Β’) απόφαση του 
Υπουργού Παιδείας «προμήθεια βιβλίων από τοςυ εκπαιδευτικούς της 
Πρωτοβάθμιας Εκπαίδευσης». 

6. Την αριθ. 2036064/4519/0022/5.6.89 (ΦΕΚ 483/16.6.89 
τ.Β') κοινή απόφαση των Υπουργών Εθνικής Παιδείας και Οικονομι¬ 
κών «Ανακαθορισμός του ποσού που διατίθεται για την προμήθεια βι¬ 
βλίων στους εκπαιδευτικούς Π/θμιας εκπαίδευσης κ.λπ.». 

7. Το γεγονός ότι κατά το έτος 1988 καταβλήθηκε στους εκπαιδευ¬ 
τικούς λειτουργούς χρηματικό ποσό 15.000 για την προμήθεια βιβλίων 
αναγκαίων για το παιδαγωγικό και διδακτικό τους έργο χωρίς από¬ 
δοση λογαριασμού κατά τις διατάξεις της παρ. 3 της αριθ. 62712/ 
2479/5.7.89 (ΦΕΚ 504/19.7.89 τ.Β' Κ.Υ.Α. που κυρώθηκε με το 
άρθρο 7 του Ν. 1810/88 με συνέπεια να δημιουργηθούν εφέτος αμφι¬ 
βολίες αναφορικά με τη συγκέντρωση δικαιολογητικών απόδοσης λο¬ 
γαριασμού από τους υπολόγους των οικείων ενταλμάτων προπληρωμής 
και έτσι να καθίσταται σε πολλές περιπτώσεις αδύνατη η εφαρμογή των 
αριθ. ΙΒ/12395/30.12.88 (ΦΕΚ 10/9.1.89) και ΙΒ/473/17.1.89 
(ΦΕΚ 70/1.2,89 τ.Β') αποφάσεών μας για την προμήθεια βιβλίων 
από τους εκπαιδευτικούς Πρωτοβάθμιας και Δευτεροβάθμιας εκπαίδευ¬ 
σης, αποφασίζουμε: 

1. Ορίζουμε ότι μόνο για το έτος 1989 η απόδοση λογαριασμού των 
ενταλμάτων προπληρωμής για την προμήθεια βιβλίων από τους εκπαι¬ 
δευτικούς Πρωτοβάθμιας και Δευτεροβάθμιας εκπαίδευσης αναγκαίων 
για το παιδαγωγικό και διδακτικό τους έεργο θα γίνει χωρίς την υπο¬ 
βολή αποδείξεων ή τιμολογίων αγοράς, αλλά μόνο με κατάσταση η 
οποία θα περιλαμβάνει τα ονοματεπώνυμα, τα ποσά και τις υπογραφές 
αυτών η απόδειξη του δικαιούχου για την είσπραξη του ποσού καθώς 
και τις ανάλογες νόμιμες κρατήσεις όπως αυτές καθορίζονται στις ΙΒ/ 
1633/13.2.89 και ΙΒ/902/26.1.89 εγκυκλίους μας, που θα αποδο¬ 
θούν. 

2. Για όσα εντάλματα προπληρωμής υπάρχουν δικαιολογητικά προ¬ 
μήθειας βιβλίων μπορούν να επισυναφθούν κατά την απόδοση. 

3. Οι αριθ. ΙΒ/12395/88 (ΦΕΚ 10/89 τ.Β’) και ΙΒ/473/89 
(ΦΕΚ 70/89 τ.Β') αποφάσεις μας δεν καταργούνται με την παρούσα 
και θα ισχύουν ως έχουν από το έτος 1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Σεπτεμβρίου 1989 

Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 
- φ - . ' 

Αριθ. Δ1/9587 (5) 

Τροποποίηση της Δ1/7177/2.6.88 απόφασης του ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Την αριθ. Δ1/5716/15.4.88 απόφαση που αφορά στη ρύθμιση θε¬ 
μάτων επιλογής και τοποθέτησης διευθυντών και υποδιευθυντών σχολι¬ 
κών μονάδων πρωτοβάθμιας και δευτεροβάθμιας εκπαίδευσης, ΦΕΚ 
217/21.4.88 τ.Β'. 

Τις προτάσεις του περιφερειακού υπηρεσιακού συμβολίου Α/βάθμιας 
Εκπ/σης Ν. Θεσσαλονίκης, σχετικά με ένταξη σχολείων του νομού σε 
περιοχές τοποθέτησης Δ/ντών, αποφασίζουμε: 

Τροποποιούμε την απόφασή μας αριθ. Δ1/7177/2.6.88 ΦΕΚ 
379/13.6.1988 τ.Β' «Περί διαχωρισμού των σχολείων των νομών σε 
περιοχές τοποθέτησης διευθυντών πρωτοβάθμιας εκπ/σης» στο σημείο 
που αφορά τα σχολεία του Νομού Θεσσαλονίκης ως εξής: 

1. Στη 13η περιοχή τοποθέτησης Δ/ντών σχολικών μονάδων περι¬ 
λαμβάνονται και το δημοτικό σχολείο Αγγελοχωρίου - Ν. Κερασιάς. 

Επίσης καθορίζονται επιπλέον και οι παρακάτω περιοχές τοποθέτη¬ 
σης Δ/ντών Σχολ. Μονάδων. 

36η περιοχή που περιλαμβάνει το Δ.Σ. Λαγκαδικίων. 

37η περιοχή που περιλαμβάνει το Δ.Σ. Καστανά. 

38η περιοχή που περιλαμβάνει το Δ.Σ. Κάτων Σχολαρίου - Μεσημε¬ 
ριού. 

39η περιοχή που περιλαμβάνει το Δ.Σ. Μεσαίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1989 

Ο ΥΠΟΥΡΓΟΣ 

Β. ΚΟΙΜΤΟΓΙΑΙΜΝΟΠΟΥΛΟΣ 
-—♦-- 

Αριθ. ΚΑΤΕΧΝ/Α/38340/2238 (6) 

Προσθήκη τμημάτων στο Πρότυπο Ωδείο Αμαρουσίου.' 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

■ 2. Το Π.Δ/γμα 941/77 «Περί οργανισμού,του Υπουργείου Πολιτι¬ 
σμού και Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Τον Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.1957 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Την αριθ. ΤΠΠΟ/ΓΝΟΣ/552227/23.12.88 Υπουργική εξου- 
σιοδοτική απόφαση (ΦΕΚ 923/τ.Β/1988). 

6. Την αριθ. 63023/2844/16.12.1982 απόφασή μας «Χορήγηση 
άδειας ίδρυσης και λειτουργίας Ωδείου στο Μαρούσι» (ΦΕΚ 76/τ.Β/ 
24.12.1983). 

7. Την από 8.9.1989 αίτηση της Ελένης Ψαροπούλου με τα συνημ¬ 
μένα δικαιολογητικά, αποφασίζουμε: 

Συμπληρώνουμε την αριθ. 63023/2844/16.12.1982 απόφασή 
μας «Χορήγηση άδειας ίδρυσης και λειτουργίας Ωδείου στο Μαρούσι» 
(ΦΕΚ 76/τ.Β/24.2.1983) και εγκρίνουμε τη λειτουργία των τμημά¬ 
των 1) Φυγής, 2) Εγχόρδων, 3) Πνευστών από το σχολικό έτος 1989 - 
1990. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 12 Σεπτεμβρίου 1989 

Με εντολή Υπουργού 
Ο Γενικός Γραμματέας 
ΘΩΜΑΣ ΤΡΙΚΟΥΚΗΣ - 


Αριθ. 12108 (7) 

Χορήγηση άδειας ίδρυσης και λειτουργίας Ανώτερης Σχολής Χορού, σε 
ομόρ. Εταιρεία. 


Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου Πολιτισμού 
και Επιστημών». 

2. ΤοΤΊ. 1158/81 «περί Οργανώσεως και διοικήσεως Σχολών 
Ανωτέρας Καλλιτεχνικής Εκπ/σεως κ.λ.π.». (ΦΕΚ 127/Α/81). 

3. Το Π.Δ. 372/83 (ΦΕΚ 131/Α/83) «περί κανονισμού οργανώ¬ 
σεως και λειτουργίας Ανωτέρων Σχολών Χορού». 

4. Το Ν. 1348/83 άρθρα 13 και 15 «Διάλυση του Ν.Π.Δ.Δ. με την 
επωνυμία «Άρμα θέσπιδος», και άλλες διατάξεις» (ΦΕΚ 47/Α/ 
83). 

5. Την Αριθ. 32530/8.8.86 (ΦΕΚ 548/Β/86) Υπουργική από¬ 
φαση «Μεταβίβαση αρμοδιοτήτων και δικαιώματος υπογραφής «Με 
εντολή Υπουργού» στο Γενικό Γραμματέα, στους Προϊσταμένους Διευ¬ 
θύνσεων, Τμημάτων κ.λ.π. της Κεντρικής Υπηρεσίας του ΥΠΠΟ». 

6. Την αριθ. 13068/29.9.1986/ΦΕΚ 741/Β/86) απόφαση του 
Υπουργείου Πολιτισμού με την οποία χορηγήθηκε άδεια ίδρυσης και 
λειτουργίας Ανώτερης Σχολής Χορού στις Σονια Μοριάνοβα - Δημη- 
τρίου και Λίλη Τράστα - Δημητρίου με έδρα την Κηφισιά (Σαρανταπό- 
ρου 2 και Τατοΐου). 

7. Αίτηση της Εταιρείας «Σ. Μοριάνοβα - Λ. Τράτσα Ο.Ε.» για χορή¬ 
γηση άδειας ίδρυσης και λειτουργίας Ανωτέρας Σχολής Χορού στην 


Κηφισιά (οδός Σαρανταπόρου 2 και Τατοΐου), με το συνημμένο κατα¬ 
στατικό, αποφασίζουμε: 

1. Χορηγούμε στην Εταιρεία «Σ. Μοριάνοβα - Λ. ΤράστονΌ.Ε.» 
άδεια ίδρυσης και λειτουργίας Ανωτέρας Σχολής Χορού με την επωνυ¬ 
μία «Ανώτερη Σχολή Χορού της Ο.Ε. Σ. Μοριάνοβα - Λ. Τράστα» από 
το σχολικό έτος 1989 - 9θ και με έδρα την Κηφισιά (οδός Σαρανταπό¬ 
ρου 2 και Τατοΐου). 

2. Εκπρόσωπος της Εταιρείας ορίζεται το μέλος της Λ. Τράστα - Δη¬ 
μητρίου που έχει τα νόμιμα προσόντα. 

3. Η αριθ. 13068/29.9.86 (ΦΕΚ 741/Β/86) απόφασή μας με την 
οποία χορηγήθηκε άδεια ίδρυσης και λειτουργίας Ανωτέρας Σχολής 
Χορού στα φυσικά πρόσωπα Σ. Μοριάνοβα - Δημητρίου και Λ. Τράστα - 
Δημητρίου παύει να ισχύει. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Σεπτεμβρίου 1989 

Με εντολή Υπουργού 
Ο Γενικός Γραμματέας 
ΘΩΜΑΣ I. ΤΡΙΚΟΥΚΗΣ 

—4 - 

Αριθ. ΚΑΤΕΧΝ/Α/19450/1276 (8) 

Χορήγηση άδειας ίδρυσης και λειτουργίας Μουσικής Σχολής στο Μι- 
χάλη Πατσέα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». ' 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξητης κι¬ 
νηματογραφικής τέχνης, ενίσχυση της Ελληνικής κινηματογραφίας 
και άλλες διατάξεις» του Υπουργείου Πολιτισμού». 

7. Τις αποφάσεις αριθ. ΥΠΠΟ/ΓΝΟΣ/33990/31.8.87 «Προϋπο¬ 
θέσεις λειτουργίας τμήματος κρουστών», ΥΠΠΟ/ΓΝΟΣ/33992/ 
31.8.87 «Προϋποθέσεις λειτουργίας τμήματος κλασικής κιθάρας» 
(ΦΕΚ 500/Β/87) και ΥΠΠΟ/ΓΝΟΣ/33991/23.10.87 «προϋ¬ 
ποθέσεις λειτουργίας τμήματος κλαβικύμβαλου (τσέμπαλο), (ΦΕΚ 
609/Β/87). 

8. Την αριθ. ΥΠΠΟ/ΓΝΟΣ/552227/23.12.88 Υπουργική εξου- 
σιοδοτική απόφαση (ΦΕΚ 923/Β/88). 

9. Το από 7.9.89 πρακτικό αυτοψίας της Δ/νσης Πολιτιστικών Κτι¬ 
ρίων και Αναστηλώσεως Νεωτέρων Μνημείων. 

10. Την από 8.5.89 αίτηση του Μιχάλη Πατσέα με τα συνημμένα 
δικαιολογικά, αποφασίζουμε: 

1. Χορηγούμε στο Μιχάλη Πατσέα άδεια ίδρυσης και λειτουργίας 
Μουσικής Σχολής που θα στεγαστεί στο κτίριο της οδού Κύπρου 61 
στο Χαλάνδρι και θα έχει επωνυμία «ΜΟΥΣΙΚΗ ΣΧΟΛΗ ΚΟ- 
ΝΤΑΛΥ». 

2. Η Μουσική Σχολή θα λειτουργήσει τα τμήματα Ωδικής, Αρμο¬ 

νίας, Αντίστιξης, Φυγής, Εγχόρδων, Πιάνου και Κλασσικής Κιθά¬ 
ρας- ι 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών, 

4. Η άδεια ισχύει από το σχολικό έτος 1989 - 90. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 12 Σεπτεμβρίου 1989 
Με εντολή Υπουργού 
Ο Γενικός Γραμματέας ' 

ΘΩΜΑΣ ΤΡΙΚΟΥΚΗΣ 

Αριθ. ΚΑΤΕΧΝ/Α/36133/2129 (9) 

Έγχριοη μεταβίβασης άδειας ίδρυσης και λειτουργίας της Μουσικής 
Σχολής Πεύκης Μαργαρίτας Μεταξά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμά 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». . 

5. Την αριθ. ΥΠΠΟ/ΓΝΟΣ/552227/23.12.88 Υπουργική εξου- 
σιαδατική απόφαση (ΦΕΚ 923/τ. Β/88). 

6. Την από 4.9.89 αίτηση των Αρετής Λέλη και Μαργαρίτας Με¬ 
ταξά με τα συνημμένα δικαιολογητικά, αποφασίζουμε: 

Εγκρίνουμε τη μεταβίβαση στην Αρετή Λέλη της άδειας ίδρυσης και 
λειτουργίας της «Μουσικής Σχολής Πεύκης Μαργαρίτας Μεταξά» 
που χορηγήθηκε με την αριθ. 30316/18.7.1988 απόφασή μας 
«Χορήγηση άδειας ίδρυσης και λειτουργίας Μουσικής Σχολής στην 
Ε.Π.Ε.» «Φροντιστήρια Ξένων Γλωσσών Μ. Μεταξά ΕΠΕ» (ΦΕΚ 
551/τ. Β-/4.8.1988. 

. Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 12 Σεπτεμβρίου 1989 

Με εντολή Υπουργού 
Ο Γενικός Γραμματέας 
: . ΘΩΜΑΣ ΤΡ1ΚΟΥΚΗΣ 

' . ■; -♦- 

Αριθ. ΚΑΤΕΧΝ/Α/36Ϊ23/213 ' (10) 

Προσθήκη τμημάτων σπουδών σε. μουσικά εκπαιδευτήρια. 

Ο ΥΠΟΥΡΓΟΣ ΠΟΛΙΤΙΣΜΟΥ 

■ Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2 : Το Π. Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 41 του Ν. 1597/86 «Προστασία και ανάπτυξη της κι¬ 
νηματογραφικής τέχνης, ενίσχυση της Ελληνικής κινηματογραφίας 
και άλλες διατάξεις» του Υπουργείου Πολιτισμού». 

6. Τις αποφάσεις αριθ. ΥΠΠΟ/ΓΝΟΣ/33990/31.8.87 «Προϋπο¬ 
θέσεις λειτουργίας τμήματος κρουστών», ΥΠΠΟ/ΓΝΟΣ/33992/ 
31.8.87 «Προϋποθέσεις λειτουργίας τμήματος κλασικής κιθάρας» 
(ΦΕΚ 500/Β/87) και ΥΠΠΟ/ΓΝΟΣ/33991/23.10.87 «προϋ¬ 
ποθέσεις λειτουργίας τμήματος κλαβικύμβαλου (τσέμπαλο), (ΦΕΚ 
609/Β/87). 

7. Το άρθρο 29 του Ν. 1158/81 «περί οργανώσεως και διοικήαεως 
Σχολών Ανώτερος Καλλιτεχνικής Εκπαιδεύσεως». 

8. Την αριθ. ΥΠΠΟ/ΓΝΟΣ/552227/23.12.88 Υπουργική εξου- 
σιοδοτική απόφαση (ΦΕΚ 923/Β/88). 

9. Τις σχετικές αιτήσεις των ενδιαφερομένων με τα συνημμένα δι- 
καιολογητικά. 

10. Τα σχετικά πρακτικά αυτοψίας της Διεύθυνσης Πολιτιστικών 
Κτιρίων και Ανασ,τηλώσεως Νεωτέρων Μνημείων του ΥΠΠΟ, απο¬ 
φασίζουμε: 

Εγκρίνουμε από το τρέχον σχολικό έτος 1989 - 1990 στα κάτωθι 
αναγνωρισμένα μουσικά εκπαιδευτήρια τη λειτουργία των οεντί- 
στοιχα αναφερομένων τμημάτων σπουδών. 

1. «Ωδείο Παλλάδιο» Κλασικής Κιθάρας. 

2. «Ωδείο Καλλιθέας» Σχολή Βυζαντινής Μουσικής. 

3. «Πρωτοποριακή Μουσική Σχολή» Εγχόρδων. 

4. «Ωδείο Αναστοπούλου» Κλασικής Κιθάρας. 


Η απόφαση αυτή να δημοσιευθεί στην Εφημερίδα της Κυβερνή¬ 
σεως. ’ 

Αθήνα, 12 Σεπτεμβρίου 1989 

Με εντολή Υπουργού 
Ο Γενικός Γραμματέας 
ΘΩΜΑΣ ΤΡΙΚΟΥΚΗΣ 

— . - 4 - - 

Αριθ. ΚΑΤΕΧΝ/Α/24828/1544 (11) 

Χορήγηση άδειας ίδρυσης και λειτουργίας Μουσικής Σχολής στον Αν- 
, δρέα Δίκο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήαεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της κι¬ 
νηματογραφικής τέχνης, ενίσχυση της Ελληνικής κινηματογραφίας 
και άλλες διατάξεις» του Υπουργείου Πολιτισμού». 

7. Τις αποφάσεις αριθ. ΥΠΠΟ/ΓΝΟΣ/33990/31.8.87 «Προϋπο¬ 
θέσεις λειτουργίας τμήματος κρουστών», ΥΠΠΟ/ΓΝΟΣ/33992/ 
31.8.87 «Προϋποθέσεις λειτουργίας τμήματος κλασικής κιθάρας» 
(ΦΕΚ 500/Β/87) και ΥΠΠΟ/ΓΝΟΣ/33991/23.10.87 «προϋ¬ 
ποθέσεις λειτουργίας τμήματος κλαβικύμβαλου (τσέμπαλο), (ΦΕΚ 
609/Β/87). 

8. Την αριθ. ΥΠΠΟ/ΓΝΟΣ/552227/23.12.88 Υπουργική εξου- 
σιοδοτική απόφαση (ΦΕΚ 923/Β/88). 

9. Το από 8.9.1989 πρακτικό αυτοψίας της Δ/νσης Πολιτιστικών 
Κτιρίων και Αναστηλώσεως Νεωτέρων Μνημείων του ΥΠΠΟ. 

10. Την από 29.5.1989 αίτηση του Ανδρέα Δικού με τα συνημμένα 
δικαιολογητικά, αποφασίζουμε: 

1. Χορηγούμε στον Ανδρέα Δίκο άδεια ίδρυσης και λειτουργίας Μου¬ 
σικής Σχολής που θα στεγαστεί στο κτίριο της οδού Παραδείσιων αρ. 
68, Περιστέρι και θα έχει επωνυμία «Μουσική Σχολή Αλκαίος». 

2. Η Μουσική Σχολή θα λειτουργήσει τις εξής Σχολές και τα τμή¬ 
ματα: 1. Πληκτών, 2. Κλασικής Κιθάρας, 3. Ωδικής, 4. Αρμονίας, 

5. Αντίστιξης, 7. Φυγής. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

4. Η άδεια ισχύει από το σχολικό έτος 1989 - 90. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 12 Σεπτεμβρίου 1989 

Με εντολή Υπουργού 
Ο Γενικός Γραμματέας 
ΘΩΜΑΣ ΤΡΙΚΟΥΚΗΣ 

--♦- 

Αριθ. ΚΑΤΕΧΝ/Α/35479/2099 (12) 

Τροποποίηση επωνυμίας Μουσικής Σχολής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το 
από 11.11.57 Β.Δ. «περί κυρώσεως του εσωτερικού κανονισμού του 

Ωδείου Θεσσαλονίκης». 

5. Την αριθ. ΥΠΠΟ/ΓΝΟΣ/552227/23.12.88 Υπουργική εξου- 
σιοδοτική απόφαση (ΦΕΚ 923/Β/88). 

6. Την αριθ. ΚΑΤΕΧΝ/Δ/43774/6.10.88 απόφασή μας «Χορή¬ 
γηση άδειας ίδρυσης και λειτουργίας Μουσικής Σχολής στη Θεο¬ 
δώρα Αργυροποΰλου». 

7. Την από 28.8.89 αίτηση της Αργυροποΰλου Θεοδώρας, αποφασί¬ 
ζουμε: 

Τροποποιούμε την αριθ. ΚΑΤΕΧΝ/Δ/43774/6.10.88 απόφασή 
μας, «Χορήγηση άδειας ίδρυσης και λειτουργίας Μουσικής Σχολής 
στη θεοδώρα Αργυροποΰλου» ως προς την επωνυμία, η οποία στο 
εξής θα είναι «Μουσική Σχολή Μεσολογγίου». 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 7 Σεπτεμβρίου 1989 

Με εντολή Υπουργού 
Ο Γενικός Γραμματέας 
ΘΩΜΑΣ ΤΡΙΚΟΥΚΗΣ 

- * - 

Αριθ. 59168/1057 (13) 

Έγκριση τροποποιημένου καταστατικού του ΑΣΤΙΚΟΥ ΚΑΙ ΠΑΡΑ- 
ΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ «Ο ΤΕ- 
ΚΤΩΝ» ΣΠΕ. 

Ο ΕΙΔΙΚΟΣ ΓΡΑΜΜΑΤΕΑΣ 

ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη 

1. Την 41621/864/6.6.88 απόφαση του Αναπληρωτή Υπουργού 
για «Μεταβίβαση αρμοδιοτήτων του Αναπληρωτή Υπουργού ΠΕ.¬ 
ΧΩ.Δ.Ε. στο Γενικό Γραμματέα, Ειδικό Γραμματέα, στους Προϊσταμέ¬ 
νους Δ/νσεων και Τμημάτων του Υπουργείου ΠΕ.ΧΩ.Δ.Ε,».· 

2. Το Ν. 1337/83 (ΦΕΚ 33Α/14.3.83) «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» και ειδικό¬ 
τερα το άρθρο 42. 

3. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

4. Το με αρ. πρωτ. 265/23.3.88 έγγραφο του Οικοδομικού Συνε¬ 
ταιρισμού (αρ. πρωτ. ΥΠΕΧΩΔΕ 34304/826/28.4.89), με το οποίο 
υπεβλήθηκε τροποποιημένο το καταστατικό του «ΑΣΤΙΚΟΥ 
ΚΑΙ ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ 
«Ο ΤΕΚΤΩΝ» ΣΠΕ» συνοδευόμενο από όλα τα προβλεπόμενα από τις 
διατάξεις του Π.Δ. 93/87 στοιχεία, αποφασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία «ΑΣΤΙΚΟΣ ΚΑΙ ΠΑΡΑΘΕΡΙΣΤΙΚΟΣ ΟΙΚΟΔΟΜΙΚΟΣ 
ΣΥΝΕΤΑΙΡΙΣΜΟΣ «Ο ΤΕΚΤΩΝ» ΣΠΕ» όπως διορθώνεται από την 
Υπηρεσία, ο οποίος έχει: 

Έδρα: ΔΗΜΟΣ ΑΘΗΝΑΣ. 

Σκοπό: ΑΣΤΙΚΟΣ ΚΑΙ ΠΑΡΑΘΕΡΙΣΤΙΚΟΣ. 

Αριθμό μελών 296 (συνολικός) 231 ΑΣΤΙΚΟΣ + 65 ΠΑΡΑΘΕΡΙ- 
ΣΤΙΚΟΣ. 

Μέγεθος της αρχικής συν/κής μερίδας 500 δρχ. 

Έκταση ευθύνης Διπλάσιο συνεταιριστικής μερίδας. 

Αριθμό άρθρων του καταστατικού 46 και η έκταση επί της οποίας 
προτίθεται να εκπληρώσει το σκοπό του ο Συνεταιρισμός βρίσκεται στη 
γεωγραφική θέση ΠΑΛΛΑΔΙΟΣ της Κοινότητας ΧΑΡΒΑΤΊΟΥ ΠΑΛ- 
ΛΕΙΝΗΣ ΑΤΤΙΚΗΣ για τον Αστικό και στη θέση ΑΓΙΟΣ ΣΤΕΦΑΝΟΣ 
ΛΙΜΝΙΩΝΑ της Κοινότητας ΜΑΛΕΣΙΝΑΣ του ΝΟΜΟΥ ΦΘΙΩΤΙ¬ 
ΔΑΣ για τον Παραθεριστικό. 

Με τήν απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ, 93/87, 

Η καταλληλότητα ή μη για πολεοδόμηση της έκτασης αυτής θα προ¬ 
κόψει από τις προτάσεις των Γενικών Πολεοδομικών Σχεδίων, των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία, ή από την απόφαση Υπουργού Περιβάλ¬ 
λοντος Χωροταξίας και Δημοσίων Έργων περί «Οικιστικής καταλληλό¬ 
τητας» όπως αυτή προβλέπεται στο άρθρο 17 παρ. 2 του Π.Δ. 93/87. 


Η παρούσα να δημοσιευθεϊ στη Εφημερίδα της Κυβερνήσεως. 

Αθήνα, 13 Σεπτεμβρίου 1989 

Ο Ειδικός Γραμματέας 
Γ. ΤΖΙΒΑΝΙΔΗΣ 

- ♦- 

Αριθ. 38080/664 (14) 

Έγκριση τροποποιημένου καταστατικού του ΑΣΤΙΚΟΥ ΟΙΚΟΔΟΜΙ¬ 
ΚΟΥ ΣΥΝΕΤΑΙΡΙΣΜΟΥ ΛΕΙΤΟΥΡΓΩΝ ΜΕΣΗΣ ΔΗΜΟΣΙΑΣ 

ΕΚΠΑΙΔΕΥΣΗΣ ΝΟΜΟΥ ΧΑΝΙΩΝ ΣΠΕ (ΑΟΣΛΜΕΝ). 

Ο ΕΙΔΙΚΟΣ ΓΡΑΜΜΑΤΕΑΣ 

ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη 

1. Την 41621/864/6.6.88 απόφαση του Αναπληρωτή Υπουργού 
για «Μεταβίβαση αρμοδιοτήτων του Αναπληρωτή Υπουργού ΠΕ.¬ 
ΧΩ.Δ.Ε. στο Γενικό Γραμματέα, Ειδικό Γραμματέα, στους Προϊσταμέ¬ 
νους Δ/νσεων και Τμημάτων του Υπουργείου ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.83) «Επέκταση των πόλεοδο- 
μικών σχεδίων, οικιστική ανάπτυξη και σχετικές ρυθμίσεις» και ειδικό¬ 
τερα το άρθρο 42. 

3. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

4. Το με αρ. πρωτ. 1/12.4.1989 έγγραφο του Οικοδομικού Συνε¬ 
ταιρισμού (αρ. πρωτ. Υ.ΠΕ,ΧΩ.ΔΕ 38080/664/21.4.89), με το 
οποίο υπεβλήθηκε τροποποιημένο το καταστατικό του «ΑΣΤΙΚΟΥ ΟΙ¬ 
ΚΟΔΟΜΙΚΟΥ ΣΥΝ/ΣΜΟΥ ΛΕΙΤΟΥΡΓΩΝ ΜΕΣΗΣ ΕΚΠΑΙΔΕΥ¬ 
ΣΗΣ ΝΟΜΟΥ ΧΑΝΙΩΝ ΣΠΕ (ΑΟΣΛΜΕΝ)» συνοδευόμενο από όλα τα 
προβλεπόμενα από τις διατάξεις του Π.Δ. 93/87 στοιχεία, αποφασί¬ 
ζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία «ΑΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ ΛΕΙ¬ 
ΤΟΥΡΓΩΝ ΜΕΣΗΣ ΕΚΠΑΙΔΕΥΣΗΣ ΣΠΕ (ΑΟΛΣΜΕΝ)» όπως 
διορθώθηκε από την Υπηρεσία, ο οποίος έχει: 

Έδρα: ΔΗΜΟΣ ΧΑΝΙΩΝ. 

Σκοπό: ΑΣΤΙΚΗ ΚΑΤΟΙΚΙΑ. 

Αριθμό μελών: 332. 

Μέγεθος της αρχικής συν/κής μερίδας: 5.000 δρχ. 

Έκταση ευθύνης: 1 Συνεταιριστική μερίδα. 1 

Αριθμό άρθρων του καταστατικού 45 και η έκταση επί της οποίοις 
προτίθεται να εκπληρώσει το σκοπό του ο Συνεταιρισμός πρόκειται να 
εξευρεθεί στα διοικητικά όρια των Δήμων Χανιών και Νέας Κυδωνιάς 
και στις Κοινότητες Κουνουπιδιανών Στερνών Αρωνίου Αφράτων Κα- 
λυμπαρίου και Ταυρωνίτη του Νομού Χανιών. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θα προ- 
κύψει από τις προτάσεις των Γενικών Πολεοδομικών Σχεδίων, των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών; όπως προβλέπεται από την κεί¬ 
μενη πολεοδομική νομοθεσία, ή από την απόφαση Υπουργού Περιβάλ¬ 
λοντος Χωροταξίας και Δημοσίων Έργων περί «Οικιστικής καταλληλό¬ 
τητας» όπως αυτή προβλέπεται στο άρθρο 17 παρ. 2 του Π.Δ. 93/87. 

Η παρούσα να δημοσιευθεϊ στη Εφημερίδα της Κυβερνήσεως. 

Αθήνα, 13 Σεπτεμβρίου 1989 

Ο Ειδικός Γραμματέας 
Γ. ΤΖΙΒΑΝΙΔΗΣ 

ΑριΟ. 40374/974/1989 (15) 

Έγκριση τροποποιημένου καταστατικού του ΠΑΡΑΘΕΡΙΣΤΙΚΟΥ ΟΙ¬ 
ΚΟΔΟΜΙΚΟΥ ΣΥΝΕΤΑΙΡΙΣΜΟΥ «Η ΒΙΘΥΝΙΑ» ΣΥΝ ΠΕ. 

Ο ΕΙΔΙΚΟΣ ΓΡΑΜΜΑΤΕΑΣ 

ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την 41621/864/6.6.$8 απόφαση του Αναπληρωτή Υπουργού 
για «Μεταβίβαση αρμοδιοτήτων του Αναπληρωτή Υπουργού ΠΕ.- 
ΧΩ.Δ.Ε. στο Γενικό Γραμματέα, Ειδικό Γραμματέα, στους Προϊσταμέ¬ 
νους Δ/νσεων και Τμημάτων του Υπουργείου ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.83) «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» και ειδικό¬ 
τερα το άρθρο 42. 

3. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

4. Το με αρ. πρωτ. 26/7/89-7/4/89 έγγραφο του Οικοδομικού 
Συνεταιρισμού (με αντίστοιχους αρ. πρωτ. ΥΠΕΧΩΔΕ 40374/974/ 
89-19/457/89), με τα οποία υπεβλήθηκε τροποποιημένο το καταστα¬ 
τικό του «ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ 
«Η ΒΙΘΥΝΙΑ» ΣΥΝ ΠΕ» συνοδευόμενο από όλα τα προβλεπόμενα από 
τις διατάξεις του Π.Δ. 93/87 στοιχεία, αποφασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία «ΠΑΡΑΘΕΡΙΣΤ1ΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙ¬ 
ΣΜΟΣ «Η ΒΙΘΥΝΙΑ» ΣΥΝ ΠΕ» όπως διορθώθηκε από την Υπηρεσία, 
ο οποίος έχει: 

Έδρα: τον Δήμο Νίκαιας. 

Σκοπό: την εξασφάλιση στα μέλη παραθεριστικής κατοικίας. 

Αριθμό μελών: 96. 

Μέγεθος της αρχικής συν/κής μερίδας: 250 δρχ. 

Έκταση ευθύνης: το διπλάσιο ποσό της συνεταιριστικής μερίδας. 

Αριθμό άρθρων του καταστατικού 44 και η έκταση επί της οποίας 
προτίθεται να εκπληρώσει το σκοπό του ο Συνεταιρισμός βρίσκεται στη 
γεωγραφική θέση «Γεροτσακούλι» της Κοινότητας Νέας Μάκρης του 
Νομού Αττικής. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θα προ¬ 
κόψει από τις προτάσεις των Γενικών Πολεοδομικών Σχεδίων, των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία, ή από την απόφαση Υπουργού Περιβάλ¬ 
λοντος Χωροταξίας και Δημοσίων Έργων περί «Οικιστικής καταλληλό¬ 
τητας» όπως αυτή προβλέπεται στο άρθρο 17 παρ. 2 του Π.Δ. 93/87. 

Η παρούσα να δημοαιευθεί στη Εφημερίδα της Κυβερνήσεως. 

Αθήνα, 13 Σεπτεμβρίου 1989 

Ο Ειδικός Γραμματέας 
Γ. ΤΖΙΒΑΝ1ΔΗΣ 

- ♦- 

Αριθ. 4128/18/89 (16) 

Ίδρυση Λιμενικού Σταθμού στο Λιμάνι ΧΑΛΚΗ της ομώνυμης νήσου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τη διάταξη του άρθρου 13 παρ. 2 του Ν. 672/1977 «περί τροπο- 
ποιήσεως και συμπληρώσεως του ΝΔ 530/1970 «περί Λιμενοφυλάκων 
και ετέρων τινών διατάξεων» (ΦΕΚ 235Α). 

2. Την αριθ. 4128/15/89 πρόταση του Αρχηγού του Λιμενικού 
Σώματος «Ίδρυση Λιμενικού Σταθμού στο λιμάνι ΧΑΛΚΗ της ομώνυ¬ 
μης νήσου», αποφασίζουμε: 

1. Ιδρύουμε Λιμενικό Σταθμό στο λιμάνι ΧΑΛΚΗ της ομώνυμης νή¬ 
σου, του οποίου η δικαιοδοσία και οι αρμοδιότητες καθορίζονται με τις 
αριθ. 9333/489/8.4.1946 (ΦΕΚ 66Β), 46418/5336/24.7.1950 
(ΦΕΚ 128Β) αποφάσεις του Υπουργού Εμπορικής Ναυτιλίας και από 
τον Κανονισμό που εγκρίθηκε με το ΒΔ 260/18.3.1970 (ΦΕΚ 78Α) 
«περί αρμοδίων Αρχών δΓ έκδοσιν εξόφλησιν και αντικατάστασιν ναυτο¬ 
λογίων κ.λπ,». 


2. Από την έναρξη λειτουργίας του εν λόγω Λιμενικού Σταθμού κα- 
ταργείται η αριθ. 38160/3506/11.8.1948 απόφαση (ΦΕΚ 143Β) 
ως προς το μέρος που αφορά τον υπάλληλο Λιμένα ΧΑΛΚΗΣ. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί για εκτελεση. 

Πειραιάς, 21 Σεπτεμβρίου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- 

Αριθ. 4128/18/89 (17) 

Ίδρυση Λιμενικού Σταθμού στο Λιμάνι Λιβάδια της νήσου ΤΗΛΟΥ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τη διάταξη του άρθρου 13 παρ. 2 του Ν. 672/1977 «περίτροπο- 
ποιήσεως και συμπληρώσεως του ΝΔ 530/1970 «περί Λιμενοφυλάκων 
και ετέρων τινών διατάξεων» (ΦΕΚ 235Α). 

2. Την αριθ. 4128/16/89 πρόταση του Αρχηγού του Λιμενικού 
Σώματος «Ίδρυση Λιμενικού Σταθμού στο λιμάνι Λιβάδια της νήσου 
ΤΗΛΟΥ», αποφασίζουμε: 

1. Ιδρύουμε Λιμενικό Σταθμό στο λιμάνι Λιβάδια της νήσου ΤΗ¬ 
ΛΟΥ, του οποίου η δικαιοδοσία και οι αρμοδιότητες καθορίζονται με τις 
αριθ. 9333/489/8.4.1946 (ΦΕΚ 66Β), 46418/5336/24.7.1950 
(ΦΕΚ 128Β) αποφάσεις του Υπουργού Εμπορικής Ναυτιλίας και από 
τον Κανονισμό που εγκρίθηκε με το ΒΔ 260/18.3.1970 (ΦΕΚ 78Α) 
«περί αρμοδίων Αρχών δΓ έκδοσιν, εξόφλησιν, ναυτολογίων κ.λπ.». 

2. Από την έναρξη λειτουργίας του εν λόγω Λιμενικού Σταθμού κα- 
ταργείται η αριθ. 38160/3506/11.8.1948 απόφαση (ΦΕΚ 143Β) 
ως προς το μέρος που αφορά τον υπάλληλο Λιμένα ΤΗΛΟΥ. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί για εκτελεση. 

Πειραιάς, 21 Σεπτεμβρίου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- 

Αριθ. 16144 (18) 

Σύσταση Αναπτυξιακού Συνδέσμου «Οιχαλίας» Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Την αριθμ. 46345/1987 κοινή απόφαση των Υπουργών Εθνικής 
Οικονομίας Εσωτερικών και Περιβάλλοντος Χωροταξίας και Δημοσίων 
Έργων «περί προσδιορισμού των γεωγραφικών ενοτήτων των ΟΤΑ, νο¬ 
μού Τρικάλων», που δημοσιεύθηκε στο ΦΕΚ 117/3.3.1988 τεύχος Β'. 

2. Τις διατάξεις των άρθρων 177 έως και 183 του Δημοτικού και 
Κοινοτικού Κώδικα (76/85 Π.Δ.). 

3. Τις παρακάτω σύννομες αποφάσεις των κοινοτικών Συμβου¬ 
λίων. 

α. Αριθμ. 65/1989 απόφαση Κοιν. Συμβουλίου Οιχαλίας. 
β. Αριθμ. 21/1989 απόφαση Κοιν. Συμβουλίου Γεωργανάδων. 
γ. Αριθμ. 24/1989 απόφαση Κοιν. Συμβουλίου Διασέλλου. ' 

6. Αριθμ. 22/1989 απόφαση Κοιν. Συμβουλίου Κλοκοτού. 
ε. Αριθμ. 41/1989 απόφαση Κοιν. Συμβουλίου Πετρωτού, 
στ, Αριθμ. 29/1989 απόφαση Κοιν. Συμβουλίου Κρήνης, 
ζ. Αριθμ. 18/1989 απόφαση Κοιν. Συμβουλίου Αχλαδοχωρίου, 
αποφσίζουμε: 

1. Συνιστούμε Αναπτυξιακό Σύνδεσμο με την επωνυμία «Α.Σ. ΟΙΧΑ- 
ΛΙΑΣ» αποτελούμενο από τις Κοινότητες «Οιχαλίας, Γεωργανάδων, 
Διασέλλου, Κλοκοτού, Πετρωτού, Κρήνης, Αχλαδοχωρίου». 

2. Σκοποί του Συνδέσμου είναι: 

α. Η εκπόνηση Τοπικού Αναπτυξιακού Προγράμματος (ΤΑΠ). 
β. Η κατασκευή και συντήρηση έργων τεχνικής υποδομής, 
γ. Η συλλογή, μεταφορά και διάθεση των απορριμμάτων, 
δ. Η κατασκευή αρδευτικών έργων (γεωτρήσεις κ.λπ.). 
ε. Η σύσταση επιχειρήσεων για αξιοποίηση και ανάπτυξη τοπικών 
δυνατοτήτων. 

στ. Την κοινή συντήρηση των συστημάτων ύδρευσης, αποχέτευσης 

και φωτισμού. 

ζ. II τουριστική ανάπτυξη της περιοχής, 
η. Η προστασία του περιβάλλοντος, 
θ. Η πυρασφάλεια των δασών και βοσκοτόπων, 
ι. Η κοινή βελτίωση των βοσκοτόπων. 

ια. Η κοινή συντήρηση των σχολικών κτιρίων και αθλητικών εγκατα¬ 
στάσεων. 

ιβ. Η προμήθεια μηχανημάτων και υλικών για κοινή ωφέλεια, 
ιγ. Η μηχανοργάνωση υπηρεσιών των ΟΤΑ και. 
ιδ. Κοινό πρόγραμμα αξιοποίησης των πλουτοπαραγωγικών πόρων 
της περιοχής. 

3. Έσοδα του συνδέσμου είναι: 

α. Οι ετήσιες εισφορές των κοινοτήτων (7%) επί των τακτικών, επι¬ 
χορηγήσεων της Κοινότητας από τον Κρατικό πρ/σμό. 
β. Οι πρόσοδοι από την περιουσία του Συνδέσμου, 
γ. Οι δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή νομικά πρόσωπα ή οργανισμούς, δωρεές ομογενών κ.λπ. 
δ. Οι πρόσοδοι από τα τέλη που θα επιβληθούν υπέρ του Συνδέσμου. 

ε. Η επιχορήγηση από τους φορείς του Δημοσίου Τομέα, για την 
εκτέλεση έργων, την κάλυψη δαπανών και την πληρωμή αποδοχών του 
προσωπικού του Συνδέσμου. 

4. Η διάρκεια του Συνδέσμου, ορίζεται για είκοσι (20) χρόνια. 

5. Έδρα του συνδέσμου ορίζεται η κοινότητα Οιχαλίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 30 Αυγούστου 1989 

Ο Νομαρχών Δ/ντής 
I, ΑΡΒΑΜΤΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 


(19) 

Στην αριθμ. 1070748/3036/0019 απόφαση του Υπουργού Οικο¬ 
νομικών που δημοσιεύθηκε στο ΦΕΚ 17.8.89 (τ.Β’) επιφέρεται η ακό¬ 
λουθη διόρθωση: 

Στην πρώτη σειρά της παρ. 1 του προοιμίου αντικαθίσταται το 
εσφαλμένο «και την αρ. 1-5» με το ορθό «και των παρ. 1-5». 

(Από το Εθν. Τυπογραφείο) 
-^- - 


( 20 ) 


Στην Υπουργική Απόφαση 434/742/11.8.1989, σχετικά με την 
«Τροποποίηση της παρ. 4 του άρθρου 9 του Καταστατικού Παροχών 
Ασθένειας του Ταμείου Υγείας .Δημοτικών και Κοινοτικών Υπαλλή¬ 
λων», που δημοσιεύθηκε στο ΦΕΚ 630/τ.Β'/28.8.1989, γίνονται οι 
πιο κάτω διορθώσεις σφαλμάτων. 

1. Στον πέμπτο στίχο της δεύτερης παραγράφου του προοιμίου αντί 

του λανθασμένου «....Υπουρείων...» τίθεται το ορθό «.Υπουρ¬ 

γείων...... 

2. Στον πρώτο στίχο της τέταρτης παραγράφου του προοιμίου, αντί 
του λανθασμένου «...απιόφαση...» τίθεται το ορθό «...απόφαση...». 

3. Στον έβδομο στίχο του κειμένου, αντί του λανθασμένου «....να δημοσιευ- 
θεί να δημοσιευθεί...»· τίθεται το ορθό «...να δημοσιευθεί...». 

(Από το Υπουργείο Υγείας, Πρόνοιας 
και Κοινωνικών Ασφαλίσεων) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕϋΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επρρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β> 

» 

» 

» 

Β' 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» , 250 

» 50 

» 1.000 

» 2.250 


Πληροφορίες: τηλ. 52.48.320 


















